CELEX: 22012D0052
Language: ro
Date: 2012-03-30 00:00:00
Title: Decizia nr. 52/2012 a Comitetului mixt al SEE din 30 martie 2012 de modificare a anexei V (Libera circulație a lucrătorilor) la Acordul privind SEE

2.8.2012   
            
            
               RO
            
            
               Jurnalul Oficial al Uniunii Europene
            
            
               L 207/32
            
         DECIZIA NR. 52/2012 A COMITETULUI MIXT AL SEE
   din 30 martie 2012
   de modificare a anexei V (Libera circulație a lucrătorilor) la Acordul privind SEE
   COMITETUL MIXT AL SEE,
   având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolul 98,
   întrucât:
   
               (1)
            
            
               Anexa V la acord a fost modificată prin Decizia nr. 158/2007 a Comitetului mixt al SEE din 7 decembrie 2007 (1).
            
         
               (2)
            
            
               Regulamentul (UE) nr. 492/2011 al Parlamentului European și al Consiliului din 5 aprilie 2011 privind libera circulație a lucrătorilor în cadrul Uniunii (2) trebuie încorporat în acord,
            
         ADOPTĂ PREZENTA DECIZIE:
   Articolul 1
   În anexa V la acord, textul de la punctul 2 [Regulamentul (CEE) nr. 1612/68 al Consiliului] se înlocuiește cu următorul text:
   „32011 R 0492: Regulamentul (UE) nr. 492/2011 al Parlamentului European și al Consiliului din 5 aprilie 2011 privind libera circulație a lucrătorilor în cadrul Uniunii (JO L 141, 27.5.2011, p. 1).
   În sensul prezentului acord, dispozițiile regulamentului se citesc cu următoarele adaptări:
   
               (a)
            
            
               Articolul 36 alineatul (1) nu se aplică.
            
         
               (b)
            
            
               La articolul 36 alineatul (2), trimiterea la articolul 48 din Tratatul privind funcționarea Uniunii Europene se înlocuiește cu trimiterea la articolul 29 din prezentul acord.”
            
         Articolul 2
   Textele Regulamentului (UE) nr. 492/2011 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 3
   Prezenta decizie intră în vigoare la 1 mai 2012, cu condiția să se fi efectuat toate notificările prevăzute la articolul 103 alineatul (1) din acord către Comitetul mixt al SEE (3).
   Articolul 4
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 30 martie 2012.
      
         
            Pentru Comitetul mixt al SEE
         
         
            Președintele interimar
         
         Gianluca GRIPPA
      
   
   
      (1)  JO L 124, 8.5.2008, p. 20.
   
      (2)  JO L 141, 27.5.2011, p. 1.
   
      (3)  Au fost semnalate obligații constituționale.